फिजिक्स और केमिस्ट्री से ज्यादा टफ था इस बार मैथ्स का पेपर
IIT JEE Mains exam expert analysis and tips for Physics, Chemistry, and Maths paper. प्रतिवर्ष करीब नौ लाख उम्मीदवारों से अधिक द्वारा दी जाने वाले 'IIT JEE मेन्स' परीक्षा के वर्ष 2023 संस्करण का पिछले दिनों समापन हुआ।
‘खुदी को कर बुलंद इतना कि हर तक़दीर से पहले खुदा बंदे से खुद पूछे बता तेरी रजा क्या है’
- अल्लामा इक़बाल
प्रतिवर्ष करीब नौ लाख उम्मीदवारों से अधिक द्वारा दी जाने वाले 'IIT JEE मेन्स' परीक्षा के वर्ष 2023 संस्करण का पिछले दिनों समापन हुआ।
आज इसी परीक्षा का डीटेल्ड एनालिसिस और यूजफुल टिप्स
यह परीक्षा वर्ष 2002 से All India Engineering Entrance Examination (AIEEE) के रूप में ली जाती रही है। 2013 में इसका नाम बदल कर ‘जॉइंट एंट्रेंस एग्जाम (JEE) मेंस’ कर दिया गया। आज इस परीक्षा को 'नेशनल टेस्टिंग एजेंसी' NTA कंडक्ट करती है।
यह परीक्षा 31 NIT, 25 IIT, और 27 GFTI (सरकारी वित्तपोषित तकनीकी संस्थान) और अन्य संस्थानों में में इंजीनियरिंग और आर्किटेक्चर के ग्रेजुएशन प्रोग्राम्स में एडमिशन के लिए ली जाती है।
यह परीक्षा 23 IITs (इंडियन इंस्टीट्यूट ऑफ टेक्नोलॉजी) के लिए लिए जाने वाले एग्जाम 'IIT JEE एडवांस' के लिए प्राथमिक परीक्षा की तरह भी कार्य करती है, तथा इसमें कट-ऑफ अर्जित करने वाले स्टूडेंट्स को ही 'IIT JEE एडवांस' में बैठने का मौका मिलता है।
करिअर फंडा में स्वागत!
IIT JEE (इंडियन इंस्टीट्यूट ऑफ टेक्नोलॉजी जॉइंट एंट्रेंस एग्जामिनेशन) की समृद्ध विरासत 1961 से रही है, जब इसे पहली बार प्रतिष्ठित IITs के लिए एक सामान्य प्रवेश परीक्षा के रूप में आयोजित किया गया था। इन वर्षों में, परीक्षा विकसित हुई है, और 2013 में, इसे दो चरणों में विभाजित किया गया था - जेईई मेन और जेईई एडवांस।
परीक्षा तिथियां और शहर/केंद्र
IIT JEE Mains परीक्षा दो सेशंस में ली गई पहला सेशन 24 जनवरी से 1 फरवरी तक तथा दूसरा सेशन 6 अप्रैल से 15 अप्रेल तक रहा। एक सुचारु और सुरक्षित परीक्षा प्रक्रिया के लिए सुरक्षा प्रोटोकॉल के साथ दो शिफ्ट्स (सुबह 9 से 12 तथा दोपहर 2:30 से 5:30) में 200 से अधिक शहरों में दस लाख से कुछ ज्यादा उम्मीदवार परीक्षा में शामिल हुए। बेहतर परफॉर्मेंस के लिए पहले सेशन में एग्जाम दे चुका स्टूडेंट दूसरे सेशन में फिर से एग्जाम दे सकता है।
छात्रों की प्रतिक्रिया
IIT JEE Mains परीक्षा 2023 देने वाले उम्मीदवारों में से कई ने परीक्षा को चुनौतीपूर्ण बताया और परीक्षा की समग्र निष्पक्षता की प्रशंसा की और संख्यात्मक मान-आधारित प्रश्नों (Numerical Value Questions) को शामिल करने की सराहना की।
परीक्षा योजना और पैटर्न में परिवर्तन
IIT JEE Mains परीक्षा ने पिछले कुछ वर्षों में इसकी योजना और पैटर्न में कई बदलाव देखे हैं।
1) अब इसे पेन-एंड-पेपर के बजाय ऑनलाइन लिया जाता है
2) बहुविकल्पीय प्रश्नों (MCQs) और संख्यात्मक मान-आधारित प्रश्नों (NVBs) के मिश्रण के साथ परीक्षा पैटर्न भी विकसित हुआ है
3) उम्मीदवारों की वैचारिक समझ और प्रॉब्लम सॉल्विंग स्किल्स का परीक्षण किया जाता है
इस वर्ष का पैटर्न
कुल प्रश्न – 90
कुल विषय – 3 (फिजिक्स, केमिस्ट्री और मैथ्स)
विषयवार प्रश्न – प्रत्येक पर 30 प्रश्न –
(i) फिज़िक्स – 30 (25 अटेम्प्ट करने होते हैं)
(ii) केमिस्ट्री – 30 (25 अटेम्प्ट करने होते हैं)
(iii) मैथ्स – 30 (25 अटेम्प्ट करने होते हैं)
समयावधि – 3 घंटे
मार्क्स प्रति प्रश्न - 4 | कुल मार्क्स – 300 | नेगेटिव मार्किंग - 25%
कठिनाई स्तर और सेक्शनवाइज एनालिसिस
स्टूडेंट्स को फिजिक्स ईजी टु मॉडरेट लगा। फिजिक्स में मैकेनिक्स, इलेक्ट्रिसिटी एंड मैग्नेटिज्म, ऑप्टिक्स, थर्मोडायनामिक्स, मॉडर्न फिजिक्स, ग्रेविटेशन, गति के नियम, फ्ल्युइड्स, वर्क, रोटेशनल मोशन, पावर और एनर्जी, कायनेमटिक्स, इलेक्रोस्टेटिक और कम्युनिकेशन सिस्टम्स जैसे विभिन्न विषयों से प्रश्न पूछे गए थे।
केमिस्ट्री सेक्शन में ऑर्गेनिक केमिस्ट्री, इनऑर्गेनिक केमिस्ट्री, फिजिकल केमिस्ट्री जैसे विषयों से सवाल पूछे गए थे। कार्बनिक रसायन सबसे प्रमुख विषय था, उसके बाद अकार्बनिक रसायन विज्ञान था। बायोमॉलीक्यूल्स, पॉलिमर्स, केमिस्ट्री इन एवरीडे लाइफ, एन्वायरमेंटल केमिस्ट्री, ऑर्गेनिक केमिस्ट्री से कठिन कॉन्सेप्ट्स जैसे फेनोल्स और अल्कोहल और GOC पर भी प्रश्न पूछे गए थे। फिजिकल केमिस्ट्री से मोल, आयोनिक एक्विलिबिरियम, केमिकल एक्विलिबिरियम, इलेक्ट्रोकेमिस्ट्री और थर्मोडायनामिक्स पर प्रश्न पूछे गए थे। फिजिकल केमिस्ट्री के न्यूमेरिकल प्रोब्लेम्स लेंथी लेकिन सरल थे।
गणित सेक्शन में अलजेब्रा, कैलकुलस, कोऑर्डिनेट ज्योमेट्री, ट्रिग्नोमेट्री, परम्यूटेशन एन्ड कॉम्बिनेशन, प्रोबेबिलिटी, वेक्टर और 3डी ज्योमेट्री जैसे विषयों से प्रश्न पूछे गए थे। हमेशा की तरह यह सेक्शन स्टूडेंट्स को कठिन लगा।
जेईई मेंस क्रैक करने के 7 टिप्स 
1. तैयारी जल्दी शुरू करें - कम से कम 3 साल खुद को दें।
2. स्टडी प्लान बनाएं - देखें क्या सही हो पा रहा है क्या नहीं।
3. टाइम मैनेजमेंट - सीखें कैसे एक एक घंटे का पूरा यूज करना है।
4. प्रैक्टिस, प्रैक्टिस, प्रैक्टिस - ये आपका स्टैमिना और एक्यूरेसी बनाएगा।
5. स्वस्थ रहें और फोकस करें - हेल्थ इज वेल्थ और इसके बिना कुछ न हो सकेगा।
6. सिलेबस और एग्जाम पैटर्न को बारीकी से स्टडी करें - तैयारी की दिशा सही रहेगी।
7. सही किताबों और स्टडी मटेरियल का चयन करें - समय समय पर इम्प्रोवाइज करते रहे।
हम सभी उम्मीदवारों को उनकी शैक्षणिक और व्यवसायिक यात्रा के लिए शुभकामनाएं देते हैं, और कामना करते हैं कि वे अपनी सभी गतिविधियों में उत्कृष्टता के लिए प्रयास करना जारी रखें।
आज का करिअर फंडा यह है कि इस कठिन एग्जाम की तैयारी में बारीकियों पर पकड़ अच्छे से बनाएं रखें, आपको फायदा होगा।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) जॉब मार्केट की बदलती सच्चाई, घट रहा फॉर्मल सेक्टर:अपना हक जाने और स्किल्स बढ़ाए, तभी हर कामगार की तरक्की
2) नई स्किल सीखने से पहले अपनाएं ये 5 स्टेप मॉडल:कोई भी काम सीखने से पहले उसके हर पहलू को समझना है जरूरी
3) टाइटैनिक के डूबने में भी हैं प्रोफेशनल्स के लिए सबक:खतरनाक है ओवरकॉन्फिडेंस, सेफ्टी और तैयारी है जरूरी
4) अंग्रेजी बोलने में छोटी-छोटी मजेदार गलतियां:मगर इंग्लिश में मामूली गलतियां बिगाड़ती हैं इम्प्रेशन
5) कभी खत्म नहीं होंगे भारतीय बाजार:ट्रेडिशनल मार्केट्स से जुड़े करिअर्स पर ई-कॉमर्स का नहीं है खतरा
6) जानिए कश्मीर के अलेक्जेंडर की कहानी:कश्मीर के शासक ललितादित्य मुक्तपीड के जीवन से लीजिए 5 करिअर लेसन्स
7) AI बदल देगा एग्रीकल्चर की सूरत:सेल्फ ड्राइविंग ट्रैक्टर्स से खेतों की स्मार्ट मॉनिटरिंग तक सब कुछ होगा संभव